cyanic-selkie/wikianc huggingface dataset:
धर्मपाशा उपज़िला
धर्मपाशा उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह सिलेट विभाग के  सुनामगंज ज़िले का एक उपजिला है, जिसमें, ज़िला सदर समेत, कुल 11 उपज़िले हैं, और मुख्यालय  सुनामगंज सदर उपजिला है। यह बांग्लादेश की राजधानी ढाका से उत्तर-पूर्व की दिशा में अवस्थित है। यह मुख्यतः एक ग्रामीण क्षेत्र है, और अधिकांश आबादी ग्राम्य इलाकों में रहती है।
जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। सिलेट विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।
अवस्थिती
धर्मपाशा उपजिला बांग्लादेश के पूर्वी सीमान्त में स्थित, सिलेट विभाग के  सुनामगंज जिले  में स्थित है।
बाहरी कड़ियाँ
श्रेणी:सिलेट विभाग के उपजिले
रसगुल्ला
रसगुल्ला भारतीय उपमहाद्वीप की एक रसीली मिठाई है जो बहुत ही लोकप्रिय है। यह छेना (एक भारतीय आमिक्षा) और सूजी के आटे के गेंद के आकार के वड़े/गोले से बनाया जाता है, जिसे शक्कर से बने हल्के मीठे रस में पकाया जाता है।  यह तब तक किया जाता है जब तक कि रस गोले में प्रवेश न कर जाए।
विधि
रसगुल्ला बनाने के लिये मुख्य सामग्री छैना है, जिसे बना-बनाया बाहर से ला सकते हैं अथवा दूध से इसे घर पर बना सकते हैं। यदि छैना घर पर बनाना हैं तो सबसे पहले रसगुल्ले बनाने के लिये छैना बनायें।
छैना बनाने के लिये दूध को किसी भारी तले वाले पात्र में निकाल कर घर्म कीजिये। दूध में उबाल आने पर नींबू का रस डालते हुये चमचे से चलाइये। दूध जब पूरा फट जाय, दूध में छैना और पानी अलग दिखाई देने लगे तो तुरन्त आग बन्द कर दीजिये। छैना को कपड़े में छानिये और ऊपर से ठंडा पानी डाल दीजिये जिससे नींबू का स्वाद छैना में न रहे। कपड़े को हाथ से दबा कर अतिरिक्त पानी निकाल दीजिये। रसगुल्ला बनाने के लिये छैना बन गया है।
छैना को बड़ी थाली में निकाल लीजिये, एरोरूट/सूजी आदि मिला कर छैना को अच्छी से मथिये. छैना को इतना मथिये कि वह चिकना गुथे हुये आटे जैसा दिखाई देने लगे। इस छैने से थोड़ा थोड़ा छैना निकाल कर पौने इंच से लेकर एक इंच व्यास के छोटे छोटे गोले बना कर प्लेट में रख लीजिये। सारे रसगुल्ले के लिये गोले ऐसे ही बना लीजिये और इन्हें आधे घंटे के लिये किसी गीले कपड़े से ढक कर रख दीजिये।
300 ग्राम शक्कर और 1 लीटर पानी किसी पात्र में डाल कर घर्म कीजिये। जब पानी उबलने लगे तो छैने से बने गोले पानी में डाल दीजिये। पात्र को ढक दीजिये, इन छैना के गोलों को, 20 मिनिट तक मध्यम आँच पर उबलने दीजिये। रसगुल्ले पक कर फूल जायेंगे, आँच बन्द कर दें। रसगुल्ले रस में ही ठण्डे होने दें।
बरघाट
बरघाट (Barghat) भारत के मध्य प्रदेश राज्य के सिवनी ज़िले में स्थित एक नगर है। यह इसी नाम की तहसील का मुख्यालय भी है।
विवरण
बरघाट सिवनी 22 किलोमीटर दूर, राजमार्ग क्रंमाक 26 पर स्थित है। बरघाट विधानसभा के विधायक अर्जुन सिंह काकोड़िया है, जो कि कांग्रेस पार्टी से है यह आदिवासी बाहुल्य वाला इलाका है। तथा सिवनी जिले की क्षेेत्रफल की दृृष्टि से सबसे बड़ी तहसील बरघाट है,व जनसंख्या में लखनादौन तहसील है। अनुविभागीय अधिकारी राजस्व कार्यालय बरघाट नगर परिषद मुख्यालय भी है। राम मंदिर, गायत्री मंदिर, मिनी गार्डन, दर्शनीय स्थल है। शारदा मंदिर एवं महामाया मंदिर भी दर्शनीय हैं। बरघाट तहसील के गांव आष्टा में देवी काली जी का पुरातन एवं सिद्ध मंदिर है, जो कि पत्थरों से निर्मित है और जहाँ चैत्र नवरात्रि में भव्य मेला लगता है।
इस्लामी पौराणिक कथाएँ
इस्लामी पौराणिक कथाएं इस्लाम और कुरान से जुड़े मिथकों का हिस्सा हैं। इस्लाम एक ऐसा धर्म है जो धार्मिक अनुष्ठानों या मिथकों की तुलना में सामाजिक व्यवस्था और कानून से अधिक चिंतित है। विश्व पौराणिक कथाओं के लिए ऑक्सफोर्ड कम्पेनियन "इस्लामिक मिथकों" के रूप में कई पारंपरिक आख्यानों की पहचान करता है। [1] इनमें एक निर्माण मिथक और जीवनशैली की दृष्टि शामिल है, जिसे इस्लाम अन्य इब्राहीम धर्मों के साथ-साथ काबा की विशिष्ट इस्लामी कहानी के साथ साझा करता है। [१]
इस्लामी पैगंबर मुहम्मद की पारंपरिक जीवनी, जो इस्लामी शिक्षाओं में एक केंद्रीय भूमिका निभाती है, आमतौर पर प्रकृति में बड़े पैमाने पर ऐतिहासिक के रूप में मान्यता प्राप्त है, और इस्लाम यहूदी धर्म और ईसाई धर्म की तुलना में पौराणिक कथाओं पर कम निर्भर करता है। हालांकि, विहित कथा में दो प्रमुख अलौकिक घटनाएँ शामिल हैं: कुरान और इस्रा और मेराज के दिव्य रहस्योद्घाटन - यरूशलेम की रात की यात्रा के बाद सातवें आसमान पर चढ़ना।  इसके अलावा, इस्लामिक धर्मग्रंथों में बाइबिल के पात्रों के बारे में कई पौराणिक कथाएँ हैं, जो कुछ विवरणों में यहूदी और ईसाई परंपराओं से भिन्न हैं।
कुरान में बाइबिल की कहानियाँ
कुरान में कई बाइबिल कथाएं शामिल हैं। केंद्रीय आंकड़े, जैसे मूसा (मूसा), [6] अब्राहम (इब्राहिम), [Joseph] जोसेफ (युसुफ), मरियम (मरियम) [and] और जीसस (ईसा), पूरे कुरान में पुनः प्रकट होते हैं। हालाँकि, बाइबिल के आख्यानों के विपरीत, कुरान केवल एक निश्चित कहानी का एक सारांश प्रदान करता है, और एक कालानुक्रमिक क्रम में इस तरह के आख्यानों की पेशकश करने के बजाय, कुरान के माध्यम से बिखरे हुए, धार्मिक-नैतिक बिंदु पर पहुंच जाता है। कुरान द्वारा शामिल कहानियों के बारे में अधिक व्यापक विवरण अतिरिक्त इस्लामी स्रोतों (इज़राइलियात) से लिया गया था। यह मानते हुए कि इस तरह की कहानियां यहूदी मूल की थीं, वास्तव में, इजराइल के लोग अन्य धर्मों से भी प्राप्त कर सकते हैं, जैसे कि ईसाई धर्म या पारसी धर्म। [९] उनमें से कई Qisas Al-Anbiya (भविष्यद्वक्ताओं की दास्तां) में संग्रहीत किए गए थे, लेकिन कुरान एक्सजेगिस (तफ़सीर) में भी एकीकृत थे। हालांकि तफ़सीर में महत्वपूर्ण, बाद में विद्वानों ने इज़राइलियों के उपयोग को हतोत्साहित किया। [१०] विहित बाइबिल के कथन के अलावा, इस्लाम ने एपोक्रीफाल और मिडरैसिक लेखन को अनुकूलित किया।
संसार का निर्माण
कुरान में, आकाश और पृथ्वी को एक साथ "सृजन की इकाई" के रूप में शामिल किया गया था, जिसके बाद वे "क्लो एसेन्डर" थे। [१२] [१३] दोनों के बिदाई के बाद, वे एक साथ अपने वर्तमान आकार में आ गए, जब वे धुएँ की तरह एक चरण से गुजर रहे थे। [१४] १३] कुरान में कहा गया है कि निर्माण की प्रक्रिया में 6 यूएम (يوم), [15] [13] ले लिया गया था कुरान में, आप शब्द (अक्सर "युग" के लिए अनुवाद) और दिन का अर्थ है।
आध्यात्मिक प्राणी
कुरान में, आग (नार) आध्यात्मिक संस्थाओं के लिए मूल पदार्थ बनाती है, [३ in] मिट्टी (टिन) से निर्मित मनुष्यों के विपरीत। इस्लामी परंपराएं अधिक सटीक रूप से बताती हैं कि विभिन्न आध्यात्मिक प्राणी कैसे बनाए गए थे। इस्लामिक पौराणिक कथाओं में आमतौर पर तीन प्रकार की आध्यात्मिक संस्थाओं को स्वीकार किया गया है:
जुहू विमानक्षेत्र
जूहू विमानक्षेत्र  जूहू में स्थित है। इसका ICAO कोडहै VAJJ और IATA कोड है। यह एक नागरिक हवाई अड्डा है। यहां कस्टम्स विभाग उपस्थित नहीं है। इसका रनवे पेव्ड है। इसकी प्रणाली यांत्रिक नहीं है। इसकी उड़ान पट्टी की लंबाई 3700 फी. है
जुहू हवाई अड्डा भारत का पहला नागरिक हवाई अड्डा है, यह मुम्बई में स्थित है, १९२८ में इसे विलेपार्ले उड्डयन क्लब के नाम से खोला गया था, 15 अक्टूबर 1932 को यही से भारत की पहली नागरिक उड़ान कराची के लिए भरी गयी, यह उड़ान जे.आर.डी.टाटा जिन्हें भारत में उड्डयन उद्योग का पिता माना जाता है, ने खुद उडाई थी,1958 में सांताक्रूज हवाई अड्डा खुलने तक, मुबई [तब बम्बई] के लिए यह एक मात्र हवाई अड्डा था। इसे एयरपोर्ट अथारिटी ऑफ इंडिया संचालित करती है, इस अड्डे पे अभी भीउड्डयन क्लब कार्यशील है, यहाँ से बम्बई हाई हेतु नियमित हेलीकोप्तर सेवाए भी उपलब्ध है।|यहाँ से पवनहंस की उडान भी मिल जाती है, अड्डे को आप स्लमडाग मिलिनेयर के शुरोआती सीन में देख सकते हैं।
बाहरी कडिया
https://web.archive.org/web/20081121144734/http://gc.kls2.com/airport/VAJJ
https://web.archive.org/web/20110826041141/http://www.wikimapia.org/#y=19.1&x=72.833&z=15&l=0&m=h&v=2
श्रीनगर, उत्तराखण्ड
श्रीनगर या श्री-गड़वाळ (Sri-Gadwall) भारत के उत्तराखण्ड राज्य के पौड़ी गढ़वाल ज़िले में स्थित एक नगर है। यह अलकनन्दा नदी के किनारे बसा हुआ है।
विवरण
बद्रीनाथ के मार्ग में स्थित, श्रीनगर पौराणिक काल से ही महत्वपूर्ण रहा है। श्रीपुर या श्रीक्षेत्र उसके बाद नगर के बदलाव सहित श्रीनगर, टिहरी के अस्तित्व में आने से पहले एकमात्र शहर था। वर्ष 1680 में यहां की जनसंख्या 7,000 से अधिक थी तथा यह एक वाणिज्यिक केंद्र जो बाजार के नाम से जाना जाता था, पंवार वंश का दरबार बना। कई बार विनाशकारी बाढ़ का सामना करने के बाद अंग्रेजों के शासनकाल में एक सुनियोजित शहर के रूप में उदित हुआ और अब गढ़वाल का सर्वश्रेष्ठ शिक्षण केंद्र है। विस्थापन एवं स्थापना के कई दौर से गुजरने की कठिनाई के बावजूद इस शहर ने कभी भी अपना उत्साह नहीं खोया और बद्री एवं केदार धामों के रास्ते में तीर्थयात्रियों की विश्राम स्थली एवं शैक्षणिक केंद्र बना रहा है और अब भी वह स्वरूप विद्यमान है।
श्रीनगर के स्थानीय आकर्षणों तथा आस-पास के घूमने योग्य स्थान यहां के समृद्ध इतिहास से जुड़े हैं। चूकि यह गढ़वाल के पंवार राजवंश के राजाओं की राजधानी थी, इसलिए श्रीनगर उन दिनों सांस्कृतिक तथा राजनीतिक गतिविधियों का केन्द्र था, जिसे यहां के लोग गौरव से याद करते है। पौराणिक तौर पर यह आदी शंकराचार्य से भी जुड़ा है। इस शहर के अतीत से आज तक में कई नाटकीय परिवर्तन हुए हैं, जहां अब गढ़वाल विश्वविद्यालय के केम्पस तथा कई खोज संस्थान हैं। यहां की महत्ता इस तथ्य में भी है कि आप यहां से बद्रीनाथ तथा केदारनाथ की यात्रा आसानीपूर्वक कर सकते हैं। श्रीनगर से अशोककालीन शिलालेख मिला है.
इतिहास
उत्तराखंड के इतिहास पर एक स्थानीय इतिहासकार तथा कई पुस्तकों के लेखक एस.पी. नैथानी के अनुसार श्रीनगर के विपरीत अलकनंदा के किनारे रानीहाट के बर्तनों, हड्डियों एवं अवशेषों से पता चलता है कि 3,000 वर्ष पहले श्रीनगर एक सुसभ्य स्थल था जहां लोग शिकार के हथियार बनाना जानते थे तथा जो खेती करते थे एवं बर्तनों में खाना पकाते थे।
हिन्दुओं के पौराणिक लेखों में इसे श्री क्षेत्र कहा गया है जो भगवान शिव की पसंद है। किंवदन्ती है कि महाराज सत्यसंग को गहरी तपस्या के बाद श्री विद्या का वरदान मिला जिसके बाद उन्होंने कोलासुर राक्षस का वध किया। एक यज्ञ का आयोजन कर वैदिक परंपरानुसार शहर की पुनर्स्थापना की। श्री विद्या की प्राप्ति ने इसे तत्कालीन नाम श्रीपुर दिया। प्राचीन भारत में यह सामान्य था कि शहरों के नामों के पहले श्री शब्द लगाये जांय क्योंकि यह लक्ष्मी का परिचायक है, जो धन की देवी है।
सन 1517 में श्रीनगर की केंद्रीय स्थिति को देखते हुए गढ़वाल के शासक, अभय पाल ने गढ़वाल की राजधानी देवलगढ़ से यहां स्थानांतरित की थी। 1803 में गोरखा आक्रमण तक गढ़वाल के राजाओं ने श्रीनगर से ही गढवाल पर शासन किया।  गोरखा राज में भी यह क्षेत्र का प्रशासनिक मुख्यालय बना रहा। गोरखा राज के समय में गढ़वाल के महत्वपूर्ण नगरों का ह्रास होता चला गया, और वे ग्राम बनकर रह गए।  ब्रिटिश शासनकाल में श्रीनगर के बजाय पौड़ी को गढ़वाल का मुख्यालय बना दिया गया। बाद के वर्षों में देहरादून, हरिद्वार तथा कोटद्वार जैसे नगरों तक रेल की पहुँच ने श्रीनगर के वाणिज्यिक महत्त्व को भी समाप्त कर दिया।
श्रीनगर का पुराना नगर अलकनन्दा नदी के तट पर नीचे की ओर बसा था, अऊर क्षेत्र का एक प्रमुख वाणिज्यिक केंद्र था।  1803 में गढ़वाल में आये एक भीषण भूकंप ने इस नगर को तहस नहस कर दिया।  इसके बाद क्षेत्र में गोरखा आक्रमण हो गया, जिस कारण इस नगर की दोबारा पुनर्स्थापना नहीं हो पायी।  1840 में जब ब्रिटिश शासन में गढ़वाल जिले का गठन हुआ, तो उसका मुख्यालय पौड़ी में बनाया गया।
जनसांख्यिकी
2011 की भारत की जनगणना के अनुसार श्रीनगर की जनसंख्या 20,115 है, जिसमे से 10,751 पुरुष हैं, जबकि 9,364 महिलाएं हैं। नगर में 4669 घर हैं, और प्रत्येक घर में औसत 4 लोग रहते हैं। 0-6 वर्ष की उम्र के बच्चों की संख्या 2142 है, जो श्रीनगर की कुल जनसंख्या का 10.65 % है। श्रीनगर नगर पालिका में लिंगानुपात 871 महिलाएं प्रति 1000 पुरुष है, जो राज्य के औसत, 963 से कम है। नगर की साक्षरता दर 92.03 % है, जो राज्य की औसत 78.82 %से अधिक है। नगर के 94.22 % पुरुष साक्षर हैं, जबकि महिलाओं में साक्षरता दर 89.51 % है। नगर की कुल जनसंख्या में से 15.60 % लोग अनुसूचित जाति से, जबकि 0.43 % लोग अनुसूचित जनजाति से सम्बंधित हैं।
श्रीनगर गढ़वाल के प्राचीनतम नगरों में से एक है। वर्ष 1680 में यहां की जनसंख्या 7,000 से अधिक थी तथा यह गढ़वाल राज्य की राजधानी होने के साथ साथ एक प्रमुख वाणिज्यिक केंद्र तथा बाजार के रूप में भी जाना जाता था। कुमायूं के आयुक्त, जॉर्ज विलियम ट्रेल के अनुसार 1821 में श्रीनगर की जनसंख्या 2344 थी, जो 1865 तक मात्र 1951 रह गयी थी। 1872 की प्रथम जनगणना के समय इसकी जनसंख्या 2044 थी।  वर्ष 1887 के इम्पीरियल गज़ेटियर में इसे गढ़वाल जिले का एक प्रमुख ग्राम बताया गया है, तथा 1881 की जनगणना के आधार पर यहां की जनसंख्या 2100 बताई गयी है। 1951 में स्वतंत्र भारत की प्रथम जनगणना में इसकी जनसंख्या 2385 थी, जो 2001 में बढ़कर 19658 हो गयी।
हिन्दू धर्म तथा इस्लाम नगर के मुख्य धर्म हैं। नगर की कुल जनसंख्या में से 91.08 प्रतिशत लोग हिन्दू धर्म का जबकि 7.65 प्रतिशत लोग इस्लाम का अनुसरण करते हैं। इसके अत्रिरक्त नगर में अल्पसंख्या में सिख, ईसाई तथा जैन भी रहते हैं। श्रीनगर में 0.25 प्रतिशत लोग सिख धर्म का, 0.22 प्रतिशत लोग ईसाई धर्म का, 0.48 प्रतिशत लोग जैन धर्म का तथा 0.07 प्रतिशत लोग बौद्ध धर्म का अनुसरण करते हैं। इसके अतिरिक्त नगर की कुल जनसंख्या में से 0.24 प्रतिशत लोग या तो आस्तिक हैं, या किसी भी धर्म से ताल्लुक नहीं रखते। हिन्दी तथा गढ़वाली नगर में बोली जाने वाली मुख्य भाषायें हैं।
नगर की कुल जनसंख्या में से 6,588 लोग किसी न किसी काम-धंधे में लगे हुए हैं। इनमे से 5,373 पुरुष हैं, और 1,215 महिलाएं हैं। इन 6588 लोगों में से 88.16 % मुख्य कार्यों में संलग्न पाए गए, जबकि 11.84 % लोग छिटपुट कार्य करते हैं।
सभ्यता
गढ़वाल के 17 पंवार राजाओं का आवास होने के नाते श्रीनगर एक महत्वपूर्ण सांस्कृतिक तथा प्रशासनिक केंद्र रहा है। यही वह जगह है जहां निपुण चित्रकार मौलाराम के अधीन चित्रकारी स्कूल विकसित हुआ। यहां के पुराने राजमहलों में गढ़वाली पुरातत्व के सर्वोत्तम उदाहरण मौजूद हैं तथा यहां राजाओं ने कला को प्रोत्साहित एवं विकसित किया। आज उसी वैधता को यह शहर आगे बढ़ाता है और ज्ञान का प्रमुख स्थल बना है, जहां गढ़वाल विश्वविद्यालय स्थित है।
परंपराएं
वाल्टन के अनुसार वर्ष 1901 की जनगणना के अनुसार यहां की जनसंख्या 2,091 थी जिसमें ब्राह्मण, राजपूत, जैन, अग्रवाल, बनिया, सुनार तथा कुछ मुसलमान भी शामिल थे। वह बताता है कि व्यापारी मुख्यतः नजीबाबाद से कार्य करते थे जहां से वे कपड़े, गुड़ तथा अन्य व्यापारिक वस्तुएं प्राप्त करते थे।
भूगोल
श्रीनगर, अलकनंदा नदी के किनारे स्थित है जो नदी यह गढ़वाल हिमालय की ओर बहती है। यह बद्रीनाथ मंदिर के रास्ते के केंद्रीय स्थल तथा उन सड़कों के मिलनस्थल पर है जो कोटद्वार, ऋषिकेश, टिहरी गढ़वाल, केदारनाथ तथा बद्रीनाथ को जाती हैं।
श्रीनगर की जलवायु अपेक्षाकृत गर्म होने के कारण यहां शीशम, आम, पीपल, कचनार, तेजपत्ता एवं सिमल के पेड़ काफी होते हैं। श्रीनगर के आस-पास के क्षेत्रों में पर्णागों की कई प्रजातियां खासकर मानसूनी महीनों में पायी जाती है।
श्रीनगर के इर्द-गिर्द बिल्ली प्रजाति के कई जीव यहां पाये जाते है जिनमें तेंदुआ, सिवेट बिल्ली, चीता एवं जंगली बिल्ली शामिल हैं। इसके अलावा गीदड़, सांभर (हिरण), गुराल, साही भी मिलते हैं। आमतौर पर बंदर देखे जाते हैं।
गढ़वाल के इस भाग में पक्षियों के 400 से अधिक प्रजातियां हैं। इनमें कस्तूरिका, काला सिर का पक्षी, काले माथे का पीला बुलबुल, गुलाबी मिनिवेट, हंसोड़ सारिका, स्वर्णिम पीठ का कठफोरबा तथा नीली मक्खी पकड़ने वाला पक्षी शामिल हैं। जल पक्षियों में हंस, बत्तख, कढ़े पर का पक्षी तथा बगुला शामिल हैं, जो नदी के किनारे पाये जाते हैं।
शहर
दिल्ली की तरह ही श्रीनगर का कई बार विध्वंश एवं पुनर्निर्माण हुआ, तथा दिल्ली की तरह ही यह शहर प्राचीनता एवं आधुनिकता का रूचिकर मिश्रण है। श्रीनगर यात्रियों को सभी प्रकार की आधुनिक सेवाएं एवं सुविधाएं देता है। फिर भी इस शहर के स्थलों से गुजरते हैं तो आपके सामने प्राचीन एवं भूतकाल के कुछ अवशेष दिखाई देंगे- एक मंदिर या मठ। इस शहर में नाव यात्रा भी सहज है। वर्ष 1894 में तत्कालीन उपायुक्त (जिलाधीश) ए के पो द्वारा तैयार किया हुआ मास्टर प्लान के आधार पर वर्तमान शहर का निर्माण हुआ है। जो योजना शहर के विध्वंशक बाढ़ में प्राचीन शहर के ध्वस्त हो जाने के बाद तैयार किया गया था। अधिकांश स्थान जिसे आप देखना चाहेंगे वह मुख्य सड़क के या तो ऊपर है या नीचे। अलकनंदा नदी के किनारे बसा यह सम्पूर्ण शहर एक सुंदर दृश्य प्रस्तुत करता है।
आज श्रीनगर का एक विश्वविद्यालयी शहर बनना अधिक महत्त्वपूर्ण है, जो सम्पूर्ण क्षेत्र का सांस्कृतिक एवं शैक्षणिक केंद्र बन गया है। एक बड़े जनान्दोलन के बाद वर्ष 1973 में यहां राज्य का प्रमुख विश्वविद्यालय गढ़वाल विश्वविद्यालय स्थापित हुआ। इसका परिसर चौरास नदी के पार स्थित है। चौरास तक पहुंचने का रास्ता कीर्ति नगर से है। यद्यपि चौरास श्रीनगर से 500 फीट लंबे झूलते पुल से जुड़ा है, जो श्रीकोट स्थित ऐसे सबसे लंबे पुलों में से एक है।
कमलेश्वर/सिद्धेश्वर मंदिर
यह श्रीनगर का सर्वाधिक पूजित मंदिर है। कहा जाता है कि जब देवता असुरों से युद्ध में परास्त होने लगे तो भगवान विष्णु ने सुदर्शन चक्र प्राप्त करने के लिये भगवान शिव की आराधना की। उन्होंने उन्हें 1,000 कमल फूल अर्पित किये (जिससे मंदिर का नाम जुड़ा है) तथा प्रत्येक अर्पित फूल के साथ भगवान शिव के 1,000 नामों का ध्यान किया। उनकी जांच के लिये भगवान शिव ने एक फूल को छिपा दिया। भगवान विष्णु ने जब जाना कि एक फूल कम हो गया तो उसके बदले उन्होंने अपनी एक आंख (आंख को भी कमल कहा जाता है) चढ़ाने का निश्चय किया। उनकी भक्ति से प्रसन्न होकर भगवान शिव ने उन्हें सुदर्शन चक्र प्रदान कर दिया, जिससे उन्होंने असुरों का विनाश किया।
शंकर मठ
यह पूराने श्रीनगर का एक प्राचीन मंदिर है जो वर्ष 1894 की बाढ़ को झेलने के बाद भी विद्यमान है जबकि इसका निचला भाग टनों मलवे से भर गया। इस मंदिर के निर्माणकर्त्ता पर मतभेद है, पर केदार खंड में देवल ऋषि तथा राजा नहुष का वर्णन है जिन्होंने यहां तप किया था। इस स्थान को ठाकुर द्वारा भी कहते हैं। वर्ष 1670 में फतेहपति शाह द्वारा जारी एक ताम्र-पात्र के अनुसार तत्कालीन धर्माधिकारी शंकर धोमाल ने यहां यह जमीन खरीदा तथा राजमाता की अनुमति से यहां एक मंदिर की स्थापना की। मंदिर में एक बड़ा मंडप है और चूंकि इसमें कोई खंभा नहीं है, अत: यह तत्कालीन पत्थर वास्तुकला की खोज का उदाहरण है।
मंदिर का निर्माण पत्थरों के टुकड़ों को काटकर उत्तराखंड की विशिष्ट वास्तुकला शैली में हुआ है। मंदिर की मूर्त्तियां एवं प्रतिमाएं भी सुंदर एवं मनोरम मूर्त्तिकला के नमूने हैं, जो गर्भगृह में लक्ष्मी नारायण, शालिग्राम निर्मित भगवान विष्णु है। दरवाजे पर बंगला, तामिल तथा तेलगु भाषा में शिलालेख हैं, यद्यपि अब ये स्पष्ट नहीं रहे हैं।
केशोराय मठ
अलकनंदा के किनारे अवस्थित श्रीनगर में यह सबसे बड़ा मंदिर हैं। शंकरमठ की तरह ही यह पत्थरों के टुकड़ों से बना है जिसका विशाल आकार आश्चर्य चकित कर देता है। वर्ष 1682 में केशोराय द्वारा निर्मित यह मंदिर वर्ष 1864 की बाढ़ में डूबकर भी खड़ा रहा। कहा जाता है कि बद्रीनाथ की तीर्थयात्रा का निश्चय करते समय केशोराय बूढ़ा हो गया था। जब वह इस खास स्थल पर विश्राम कर रहा था तो नारायण ने सपने में उसे वह जगह खोदने को कहा जहां वह लेटा था। उसने जब इसे खोदा तो उसे नारायण की एक मूर्त्ति मिली और उसने इसके इर्द-गिर्द मंदिर की स्थापना कर दी।
इसके ध्वंशावशेष से प्रतीत होता हैं कि मंदिर कितना सुंदर रहा होगा जिसे ढहकर नष्ट होने दिया गया। इसकी छत पर पीपल के पेड़ उग आये हैं। प्रवेश द्वार नष्ट हो चुका है तथा जिस जगह प्रतिमा थी, वह जगह खाली है।
जैन मंदिर
वर्ष 1894 की बाढ़ के बाद काफी खर्च कर भालगांव के जैनियों ने मूल पारसनाथ जैन मंदिर का पुनर्निर्माण किया। मंदिर का निर्माण वर्ष 1925 में प्रताप सिंह एवं मनोहर लाल की पहल पर हुआ तथा श्रीनगर के दांतू मिस्त्री ने प्रभावकारी नक्काशी की। छोटी-छोटी बातों पर ध्यान देते हुए विशाल प्रवेश द्वार, केंद्रीय कक्ष एवं डंदीयाल या बरामदे का पुनर्निर्माण किया गया। गर्भ गृह में एक राजस्थानी शैली में निर्मित सिंहासन है तथा चौपाये सिंहासन पर मूर्ति विराजमान है। वर्ष 1970 में प्रसिद्ध जैन मुनि श्री विद्यानंदजी यहां आकर कुछ दिनों तक ठहरे थे।
श्री गुरूद्वारा/हेमकुंड साहिब
कहा जाता है कि जहां आज गुरूद्वारा बना है वहां कभी एक बागान था जिसमें तीर्थ यात्रियों के ठहरने की एक छोटी जगह थी। एक तीर्थ यात्री गुरू गोविंद सिंह लिखित कुछ ग्रंथ ले आये और इसे सहेज कर रखने के लिये गुरूद्वारा का निर्माण हुआ। वे अब भी गुरूद्वारा में संरक्षित हैं। वर्ष 1937 में हेमकुंड साहिब की तीर्थ यात्रा होने पर ही इस धार्मिक स्थान पर पैदल यात्रा कर रहे भक्तों को भोजन एवं आवास मुहैया कराने के लिये एक गुरूद्वारा समिति की स्थापना हुई। हेमकुंड साहिब के रास्ते कई गुरूद्वारों का निर्माण हुआ तथा यह गुरूद्वारा हरिद्वार एवं ऋषिकेश के बाद तीसरा है।
पुराणिक सन्दर्भ
वर्तमान नाम श्रीनगर एक विशाल पत्थर पर खीचें श्रीयंत्र से लिया गया माना जा सकता है। जब तक श्रीयंत्र को प्रार्थनाओं से तुष्ट किया जाता रहा तब तक शहर में खुशहाली थी। जब लोगों ने इसे पूजना बंद कर दिया तो यह द्रोही हो गया। जो भी इस पर नजर डालता वह तत्काल मर जाता और कहा जाता है कि इस प्रकार 1,000 लोगों की मृत्यु यहां हुई। वर्तमान 8वीं सदी में हिन्दु धर्मोद्धार के क्रम में जब आदी शंकराचार्य श्रीनगर आये तब उन्होंने श्री यंत्र को ऊपर से नीचे घुमा दिया तथा इसे अलकनंदा नदी में फेंक दिया। यह आज भी नदी में ही है तथा लोग बताते हैं कि यह 50 वर्ष पहले तक जल के स्तर से ऊपर दिखाई देता था। इस क्षेत्र को श्री यंत्र टापू कहा जाता है।
वज्यूली, गरुङ तहसील
वज्यूली, गरुङ तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
श्रीनगर, उत्तराखण्ड
पुराणिक सन्दर्भ
श्रीनगर वह जगह है जहां आदि शंकराचार्य को देवी की शक्ति का भान हुआ। कहा जाता है कि दस्त के कारण वे बहुत कमजोर हो गये तथा पानी मांगा। एक सुंदर महिला पानी लेकर उनके सामने आई और उनसे पूछा कि उनके वेदान्त का ज्ञान उनके शरीर को सबल बनाने में क्यों असमर्थ है तथा क्या उनका शरीर शक्ति के बिना कार्य करता है। उसी समय से वे शक्ति एवं देवी की पूजा करने लगे।
श्रीनगर से संबद्ध एक और रूचिपूर्ण एवं जटिल रहस्य है जो नारद मुनि एवं उनके मायाजाल में फंसने से संबंधित है। माना जाता है कि भगवान शिव गोपेश्वर में समाधिस्थ थे तो उनकी समाधि में कामदेव द्वारा विघ्न डाला गया और क्रोधित होकर उन्होंने उसे भस्म कर दिया। अपनी पत्नी सती से बिछुड़ने के बाद समाधिस्थ भगवान शिव की समाधि को भंग करने के लिये कामदेव को सभी देवताओं ने मिलकर भेजा था क्योंकि भयंकर राक्षस ताड़कासूर को केवल भगवान शिव का पुत्र ही वध कर सकता था। देवताओं की इच्छा थी कि भगवान शिव फिर से विवाह करें ताकि वे पुत्र का सृजन कर सकें (इस बीच उमा के रूप में सती का पुनर्जन्म हो चुका था)। कामदेव को नष्ट करते हुए भगवान शिव ने उसे शापित किया कि गोपेश्वर में तप करने वाले को उसका हाव-भाव प्रभावित नहीं कर सकेगा। ‌‌द्वापर युग में भगवान कृष्ण के पौत्र अनिरूद्ध के रूप में पुनर्जन्म लेकर कामदेव का अपनी पत्नी के साथ पुनर्मिलन हुआ।
इसे बिना जाने ही नारद मुनि ने गोपेश्वर में अपनी तपस्या पूरी की और घमंडी हो गये। उन्होंने भगवान विष्णु के सामने आत्म प्रशंसा की तो भगवान विष्णु ने उन्हें पाठ पढ़ाना चाहा क्योंकि उन्हें उस पृष्ठभूमि का ज्ञान था। आज जहां श्रीनगर अवस्थित है उस जगह भगवान विष्णु ने एक स्वर्ग रूपी नगर का सृजन किया तथा अपनी पत्नी को एक सुंदर स्त्री के रूप में अपना स्वयंवर आयोजित करने को राजी कर लिया। नारद मुनि ने पत्नी पाने का निश्चय कर किया। उन्होंने भगवान विष्णु से एक सुंदर शरीर उधार लिया और स्वयंवर में जा पहुंचे। जब लक्ष्मी ने उनकी ओर नहीं देखा तो वे परेशान हुए और तब उन्हें भान हुआ कि भगवान विष्णु ने उन्हें अपने एक अवतार बानर का चेहरा दे दिया था। वे क्रोधित होकर भगवान विष्णु को शाप दिया कि जैसे वे (नारद) दांपत्य सुख से वंचित हुए है, वैसे ही भगवान विष्णु भी हों (इसलिये भगवान राम ने अपनी पत्नी सीता के बिना ही काफी दिन व्यतीत किया) जब उन्हें गोपेश्वर तथा भगवान शिव के बारे में बताया गया तो वे पश्चाताप में डूब गये और भगवान शिव से कहा कि बानर ही उन्हें अपनी पत्नी से मिलायेंगे। बानर सेना ने ही सीता को फिर पाने एवं रावण से युद्ध करने में भगवान राम की सहायता की थी।
महाभारत युग में श्रीनगर राजा सुबाहु के राज्य की राजधानी थी तथा वन पर्व के दौरान गंधमर्दन पर्वत के रास्ते पाण्डवों ने सुबाहु का आतिथ्य ग्रहण किया था।
महाभारत काल में, यह राजा सुबाहु के राज्य की राजधानी थी तथा माना जाता है कि अपने वाण पर्व के दौरान गंधमर्दन पर्वत के रास्ते पांडवों को सुबाहु का आतिथ्य मिला था। वर्तमान नाम श्रीनगर श्री यंत्र से विकसित हुआ हो सकता है जो एक विशाल पत्थर पर अंकित है जिसकी बलि वेदी पर देवों को प्रसन्न करने मानवों की बलि दी जाती होगी। वर्तमान 8वीं सदी के दौरान हिंदू धर्म के पुनरूद्धार के क्रम में आदि शंकराचार्य ने इस प्रक्रिया का विरोध कर इसे रोक दिया तथा और इस पत्थर के चट्टान को अलकनंदा में डाल दिया जो आज भी वहां हैं।
दियोली, चम्पावत तहसील
दियोली, चम्पावत तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
सोहन पापड़ी
सोहन पापड़ी या सोम पापड़ी या सोहन हलवा या पतीशा एक लोकप्रिय भारतीय मिठाई है। इनके अलावा यह बांग्लादेश और पाकिस्तान में काफी लोकप्रिय है। यह आकार में वर्गाकार है और कुरकुरा और परतदार बनावट की होती है।
सामग्री
सोहन पापड़ी मैदा या बेसन, आटा, घी, दूध तथा चीनी से बनाया जाता है।
थॉमस ऐल्वा एडीसन
थ़ॉमस अल्वा ऍडिसन (११ फ़रवरी १८४७ - १८ अक्टूबर १९३१) हान अमरीकी आविष्कारक एवं वीध्वांत व्यक्ति थे।फोनोग्राफ एवं विद्युत बल्ब सहित अनेकों युक्तियाँ विकसित कीं जिनसे संसार भर में लोगों के जीवन में भारी बदलाव आये। "मेन्लो पार्क के जादूगर" के नाम से प्रख्यात, भारी मात्रा में उत्पादन के सिद्धान्त एवं विशाल टीम को लगाकर अन्वेषण-कार्य को आजमाने वाले वे पहले अनुसंधानकर्ता थे। इसलिये एडिसन को ही प्रथम औद्योगिक प्रयोगशाला स्थापित करने का श्रेय दिया जाता है। अमेरिका में अकेले १०९३ पेटेन्ट कराने वाले एडिसन विश्व के सबसे महान आविष्कारकों में गिने जाते हैं। एडीसन बचपन से ही जिज्ञासु प्रवृत्ति के थे
आरम्भिक जीवन
महान् आविष्कारक थॉमस ऐल्वा एडिसन का जन्म ओहायो राज्य के मिलैन नगर में 11 फ़रवरी 1847 ई. को हुआ। बचपन से ही एडिसन ने कुशाग्रता, जिज्ञासु वृत्ति और अध्यवसाय का परिचय दिया। छह वर्ष तक माता ने घर पर ही पढ़ाया, सार्वजनिक विद्यालय में इनकी शिक्षा केवल तीन मास हुई। तो भी एडिसन ने ह्यूम, सीअर, बर्टन, तथा गिबन के महान ग्रंथों एवं डिक्शनरी ऑव साइंसेज़ का अध्ययन 10वें जन्मदिन तक पूर्ण कर लिया था।उन्हें लोग पागल कह कर पुकारते थे|एक बार उन्होंने एक चिड़िया को कीड़े खाते हुए देखा, उन्हें लगा कि अगर हम कीड़े खाएंगे तो हम भी उड़ने लग जाएंगे |इसीलिए उन्होंने कीड़ों का घोल अपने दोस्त को पिलाया | जिसे वो बिमार पढ़ गये और उन्हें बहुत डाट पढ़ी |
एडिसन 12 वर्ष की आयु में फलों और समाचारपत्रों के विक्रय का धंधा करके परिवार को प्रति दिन एक डालर की सहायता देने लगे। वे रेल में पत्र छापते और वैज्ञानिक प्रयोग करते। तार प्रेषण में निपुणता प्राप्त कर 20 वर्ष की आयु तक, एडिसन ने तार कर्मचारी के रूप में नौकरी की। जीविकोपार्जन से बचे समय को एडिसन प्रयोग और परीक्षण में लगाते थे।
अनुसंधानओं का आरम्भ
1869 ई. में एडिसन ने अपने सर्वप्रथम आविष्कार "विद्युत मतदानगणक" को पेटेंट कराया। नौकरी छोड़कर प्रयोगशाला में आविष्कार करने का निश्चय कर निर्धन एडिसन ने अदम्य आत्मविश्वास का परिचय दिया। 1870-76 ई. के बीच एडिसन ने अनेक आविष्कार किए। एक ही तार पर चार, छह, संदेश अलग अलग भेजने की विधि खोजी, स्टॉक एक्सचेंज के लिए तार छापने की स्वचालित मशीन को सुधारा, तथा बेल टेलीफोन यंत्र का विकास किया। उन्होंने 1875 ई. में "सायंटिफ़िक अमेरिकन" में "ईथरीय बल" पर खोजपूर्ण लेख प्रकाशित किया; 1878 ई. में फोनोग्राफ मशीन पेटेंट कराई जिसकी 2010 ई. में अनेक सुधारों के बाद वर्तमान रूप मिला।
21 अक्टूबर 1879 ई. को एडिसन ने 40 घंटे से अधिक समय तक बिजली से जलनेवाला निर्वात बल्ब विश्व को भेंट किया। 1883 ई. में "एडिसन प्रभाव" की खोज की, जो कालांतर में वर्तमान रेडियो वाल्व का जन्मदाता सिद्ध हुआ। अगले दस वर्षो में एडिसन ने प्रकाश, उष्मा और शक्ति के लिए विद्युत के उत्पादन और त्रितारी वितरण प्रणाली के साधनों और विधियों पर प्रयोग किए; भूमि के नीचे केबुल के लिए विद्युत के तार को रबड़ और कपड़े में लपेटने की पद्धति ढूँढी; डायनेमो और मोटर में सुधार किए; यात्रियों और माल ढोने के लिए विद्युत रेलगाड़ी तथा चलते जहाज से संदेश भेजने और प्राप्त करने की विधि का आविष्कार किया। एडिसन ने क्षार संचायक बैटरी भी तैयार की; लौह अयस्क को चुंबकीय विधि से गहन करने का प्रयोग किए, 1891 ई. में चलचित्र कैमरा पेटेंट कराया एवं इन चित्रों को प्रदर्शित करने के लिए किनैटोस्कोप का आविष्कार किया।
प्रथम विश्वयुद्ध में एडिसन ने जलसेना सलाहकार बोर्ड का अध्यक्ष बनकर 40 युद्धोपयोगी आविष्कार किए। पनामा पैसिफ़िक प्रदर्शनी ने 21 अक्टूबर 1915 ई. को एडिसन दिवस का आयोजन करके विश्वकल्याण के लिए सबसे अधिक अविष्कारों के इस उपजाता को संमानित किया। 1927 ई. में एडिसन नैशनल ऐकैडमी ऑव साइंसेज़ के सदस्य निर्वाचित हुए। 21 अक्टूबर 1929 को राष्ट्रपति दूसरे ने अपने विशिष्ट अतिथि के रूप में एडिसन का अभिवादन किया।
अन्तिम समय
मेनलोपार्क और वेस्ट ऑरेंज के कारखानों में एडिसन ने 50 वर्ष के अथक परिश्रम से 1,093 आविष्कारों को पेटेंट कराया। अनवरत कर्णशूल से पीड़ित रहने पर भी अल्प मनोरंजन, निरंतर परिश्रम, असीम धैर्य, आश्चर्यजनक स्मरण शक्ति और अनुपम कल्पना शक्ति द्वारा एडिसन ने इतनी सफलता पाई। मृत्यु को भी उन्होंने गुरुतर प्रयोगों के लिए दूसरी प्रयोगशाला में पदार्पण समझा। ""मैंने अपना जीवनकार्य पूर्ण किया। अब मैं दूसरे प्रयोग के लिए तैयार हूँ"", इस भावना के साथ विश्व की इस महान उपकारक विभूति ने 18 अक्टूबर 1931 को संसार से विदा ली।
शिराक प्रांत
शिराक  आर्मेनिया का एक प्रांत है। इसकी जनसंख्या 257,242 है। यह आबादी देश की कुल आबादी का 8.6% है। यहां का जनसंख्या घनत्व ९६.०/km² (२४८.६/sq mi) है। यहां की राजधानी ग्युमरी है।
बाहरी कड़ियाँ
शिराक प्रांतीय सरकार की वेबसाइट
मगदल
मगदल एक प्रकार का पकवान है जो उर्द की दाल के आटे, मेवा, गोंद व चीनी से बनाया जाता है।
रसखीर
रसखीर एक प्रकार का पकवान है जो गन्ने के रस और चावल से बनाया जाता है।
लोतर गैर अब्द गाँव, फूलपुर (इलाहाबाद)
{{Infobox Indian Jurisdictions
आक्रोश (1980 फ़िल्म)
आक्रोश 1980 में बनी हिन्दी भाषा की फ़िल्म है।
द्वारक, दंडेपल्लि मण्डल
द्वारक, दंडेपल्लि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
मच्छीन्द्रखेड़
मच्छीन्द्रखेड़ (Machchhindrakhed) भारत के महाराष्ट्र राज्य के बुलढाणा ज़िले में स्थित एक गाँव है।
रघुनाथपुर, पुरुलिया
रघुनाथपुर (Raghunathpur) भारत के पश्चिम बंगाल राज्य के पुरुलिया ज़िले में स्थित एक नगर है।
डुमरी गाँव, फतुहा (पटना)
डुमरी फतुहा, पटना, बिहार स्थित एक गाँव है।
फ़्रैंकफ़र्ट विमानक्षेत्र
फ़्रैंकफ़र्ट ऍम मेन विमानक्षेत्र , प्रायः जिसे फ़्रैंकफ़र्ट एयरपोर्ट एवं स्थाणीय जर्मन में Flughafen Frankfurt am Main या Rhein-Main-Flughafen कहा जाता है, फ़्रैंकफ़र्ट, जर्मनी में स्थित एक प्रधान अन्तर्राष्ट्रीय विमानक्षेत्र है।
यातायात कंपनी फ़्रैपोर्ट द्वारा संचालित, फ़्रैंकफ़र्ट विमानक्षेत्र वर्ष २०११ में जर्मनी में यात्री यातायात की मद में व्यस्ततम विमानक्षेत्र, यूरोप में तृतीय व्यस्ततम (लंदन-हीथ्रो एवं पैरिस चार्ल्स डि-गॉल के बाद) एवं विश्व का नौंवां व्यस्ततम विमानक्षेत्र रहा है। इस वर्ष में यहां की यात्री संख्या 5.64 करोड़ रही। 2011/2012 के शीतकाल में, फ़्रैंकफ़र्ट विमानक्षेत्र द्वारा विश्व के अधिकांश अन्तर्राष्ट्रीय गंतव्यों से आगमन उड़ानों को सेवाएं मिलीं, जिनमें १११ देशॊं के २७५ गंतव्य आते हैं। इसी वर्ष यहां से 21.7 लाख मीट्रिक टन का माल यातायात संपन्न हुआ। कार्गो यातायात की मद में यह यूरोप का व्यस्ततम विमानक्षेत्र रहा है। इस विमानक्षेत्र का दक्षिणी भाग र्हेइन – मेन वायु बेस के प्रयोग में है, जो संयुक्त राज्य का १९४७ से २००५ तक एक प्रधान वायु-बेस रहा है। इसके उपरांत यह बेस बंद कर दिया गया व भूमि का अधिग्रहण फ़्रैपोर्ट ने कर लिया।
सुनार नदी
सुनार नदी (Sunar river) भारत के मध्य प्रदेश राज्य में बहने वाली एक नदी है। यह सागर ज़िले में वर्षाजल से उत्पन्न होती है और विंध्य क्षेत्र की अधिकांश नदियों की तरह दक्षिण से उत्तर बहती है। यह दमोह ज़िले में प्रवेश करती है और केन नदी में विलय हो जाती है।
रामराज
मराठा सम्राट और छत्रपति रामराज थे उनका राज्याभिषेक 1749 में हुआ था उनकी दादी ताराराणी उनको अपना पोता बता कर छत्रपति शाहू को गोद लेने के लिए कहा वह राजा राम को गद्दी पर बैठा कर स्वयं शासन से मिलना चाहती थी जो जिसके लिए वो पिछले कई सालों से कोशिश कर रही थी शाहू की 1749 मृत्यु होने के बाद बालाजी बाजीराव और ताराबाई के बीच में घमासान युद्ध छिड़ गया बालाजी बाजीराव ताराराणीने रामराज को छत्रपति करने से नाराज होकर 1750 में रामराज को कैद कर लिया उसके बाद बालाजी बाजीराव पेशवा और ताराराणी के बीच में लड़ाई छिड़ गई और बाद में उन बालाजी बाजीराव और ताराबाई के बीच में संधि हो गई संधि के तहत ताराराणीने रामराज को अपना पोता होने से इंकार कर दिया जिससे मराठा साम्राज्य की सारी शक्तियां पेशवा बालाजी बाजीराव के हाथ में आ गई ताराबाई वापस कोल्हापुर गई और राजाराम महाराज पेशवा की कठपुतली राजा बन कर रह गए और वास्तविक शक्तियां पेशवा के हाथ में आ गई यहीं से छत्रपति की सारी शक्ति का अंत हो गया उनका शासन काल 1749 शुरू हुआ उन्हीं के शासनकाल में पानीपत का तृतीय युद्ध हुआ जो कि 1761 में हुआ था उसमें मराठों के सबसे बड़े नेता सदाशिव राव भाऊ के साथ साथ कई बड़े महान सेनापतियों का निधन हो गया और मराठों के लिए सबसे खतरनाक और भीषण युद्ध साबित हो जो की 18 वीं सदी का सबसे भयानक युद्ध में करीब 100000 से अधिक लोग मारे गए आज पेशवा बालाजी बाजीराव का भी निधन इसी युद्ध के डिप्रेशन के कारण हो गया उनकी मृत्यु भी 1761 में हो गई फिरभि वापस रामराज अपनी शक्ति पाने के लिये बहुत मेहनत करने के बावजूद सत्ता में नहीं आ पाए।1777 में जब प्रथम आंग्ल मराठा युद्ध चल रहा था तभी उनकी मृत्यु हो गई उनके बाद उनकी गद्दी को छूट थी जो कि उनके दत्तक पुत्र थे उन्होंने संभाला और उनके समय से ही छत्रपति की शक्ति मात्र सातारा तक ही सीमित रह गई और पूरे मराठा साम्राज्य का संचालन पेशवाओ के हाथ में आ गया।
महामारी
जब किसी रोग का प्रकोप कुछ समय पहले की अपेक्षा बहुत अधिक होता तो उसे महामारी कहते हैं। जैसे प्लेग, हैजा, चेचक आदि।
महामारी किसी एक स्थान पर सीमित नहीं होती है। किन्तु यदि यह दूसरे देशों और दूसरे महाद्वीपों में भी पसर जाए तो उसे 'विश्वमारी' या 'सार्वदेशिक रोग' (pandemic) कहते हैं। जैसे- कोविड-१९ ।
महामारी का मुख्य कारण जीवाणु (Bacteria) अथवा विषाणु (Virus) होते हैं।
तीसरी झारखंड विधानसभा
2009 के झारखंड विधान सभा चुनाव के बाद तीसरी झारखंड विधानसभा का गठन किया गया था। झारखंड विधान सभा पूर्वी भारत में झारखंड राज्य की एक सदनीय राज्य विधानमंडल है। विधान सभा में विधान सभा के 81 सदस्य शामिल हैं, जो सीधे एकल-सीट निर्वाचन क्षेत्रों से चुने जाते हैं।
तीसरी झारखंड विधानसभा में सदन के अध्यक्ष शशांक शेखर भोक्ता, सदन के नेता हेमंत सोरेन, विपक्ष के नेता अर्जुन मुंडा, संसदीय मामलों के मंत्री राजेंद्र प्रसाद सिंह और प्रभारी सचिव कौशल किशोर प्रसाद थे।
संघटन
2009 झारखंड विधानसभा चुनाव के सीटों का परिणाम:
रघुनाथपुर (बहुविकल्पी)
रघुनाथपुर और इस से मिलते-जुलते नाम के अनेक लेख हैं -
सलखन्यारी, गरुङ तहसील
सलखन्यारी, गरुङ तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
अर्मावीर प्रांत
अर्मावीर  आर्मेनिया का एक प्रांत है। इसकी जनसंख्या 255,861 है। यह आबादी देश की कुल आबादी का 8.5% है। यहां का जनसंख्या घनत्व २०६.२/km² (५३४.१/sq mi) है। यहां की राजधानी अर्मावीर है।
बाहरी कड़ियाँ
अर्मावीर प्रांतीय सरकार की वेबसाइट
खेलो इंडिया युवा खेल
खेलों इंडिया यूथ गेम्स (KIYG - Khelo India Youth Games), पूर्व में खेलों इंडिया स्कूल गेम्स (KISG - Khelo India School Games), जिसका अर्थ है खेलो इंडिया युवा खेल, जिसका आयोजन जनवरी या फरवरी में वार्षिक रूप से होता है, भारत में राष्ट्रीय स्तर के बहु-विषयक जमीनी स्तर के खेल हैं, जिन्हें दो श्रेणियों में आयोजित किया जाता है, जिनका नाम है अंडर -17 वर्ष स्कूली छात्र और अंडर -21 कॉलेज छात्र। हर साल सर्वश्रेष्ठ 1,000 बच्चों को अंतरराष्ट्रीय खेल स्पर्धाओं के लिए तैयार करने के लिए 8 साल के लिए ₹5 लाख (US $ 7,000) की वार्षिक छात्रवृत्ति दी जाएगी।
चौण्डी-ब०म०-१, सतपुली तहसील
चौण्डी-ब०म०-१, सतपुली तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
नाशिक
नासिक (Nasik) या नाशिक (Nashik) भारत के महाराष्ट्र राज्य के नाशिक ज़िले में स्थित एक नगर है। यह ज़िले का मुख्यालय और महाराष्ट्र का चौथा सबसे बड़ा नगर है। नाशिक गोदावरी नदी के किनारे बसा हुआ है। यह महाराष्ट्र के उत्तर पश्चिम में, मुम्बई से १५० किमी और पुणे से २०५ किमी की दुरी में स्थित है। यह शहर प्रमुख रूप से हिन्दू तीर्थयात्रियों का प्रमुख केन्द्र है। इस शहर का सबसे प्रमुख भाग पंचवटी है। इसके अलावा यहां बहुत से मंदिर भी है। नाशिक में त्योहारों के समय में बहुत अधिक संख्या में भीड़ दिखाई पड़ती है।
मुख्य आकर्षण
नाशिक आस्था का शहर है। यहां आपको बहुत से सुंदर मंदिर और घाट देखने को मिलेगें। यहां विभिन्न त्योहारों को बहुत ही उत्साह के साथ मनाया जाता है। यहां ज्‍यादातर भगवान के प्रति आस्‍था रखने वाले पर्यटक अधिक संख्‍या में आर्कषित होते है।
रामकुंड]
रामकुंड गोदावरी नदी पर स्थित है, जो असंख्य तीर्थयात्रियों को अपनी ओर आकर्षित करता है। यहां भक्त स्नान के लिए आते हैं। अस्थि विसर्जन के लिये यह कुंड एक पवित्र स्थान माना जाता है। यह माना जाता है कि जब भगवान श्री राम नासिक आए थे तो उन्होंने यही स्नान किया था। यह एक प्रसिद्ध धार्मिक स्थल है।
शिरडी
शिरडी एक छोटा सा गांव है जो कोपरगाव तालुका (जिल्हा अहमदनगर) में स्थित है। शिरडी भारत के प्रमुख धार्मिक स्थानों में से एक है। इस मंदिर के पुजारी महालसापति इन्हें साईं बाबा कहकर बुलाते थे। इसके अतिरिक्त यह मंदिर अपने अदभूत चमत्कारों के लिए भी काफी प्रसिद्ध था।
संद्गाव, कौतल मण्डल
संद्गाव, कौतल मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
नाशिक
आवागमन
सरकारी बस स्टैंड (यह आसिद बस स्टैंड के नाम से भी जाना जाता है) दादर रेलवे स्टेशन के समीप स्थित है। इसके अलावा प्राइवेट एसी/ बिना एसी की बसें भी उपलब्ध है। इसके लिए आपको पहले से ही स्थानीय पर्यटक कार्यालय (जो दादर रेलवे स्टेशन के समीप स्थित है) में बुकिंग करानी होगी। हवाई अड्डे से आपको प्री-पेड टैक्सी आसानी से मिल जाएगी। आपको नाशिक घूमने के लिए रेलवे स्टेशन के सामने से टैक्सी आसानी से मिल जाएगी जो के पूरा नासिक घुमाने के लिए 2500 रुपए लेगी और यही टैक्सी आपको इन्हीं पैसों में शिर्डी शाम को छोड़ देगी यदि आपको नासिक ही घूमना है तब आपको 1400 रुपए तक टैक्सी मिल जाएगी
नाशिक पहुंचने के लिए आप मुंबई से नागपूर, कलकत्ता, बिहार तथा उत्तर प्रदेश की ओर जानेवाली किसी भी ट्रेन के द्वारा सीधा नाशिक रोड स्‍टेशन उतर सकते है। दिल्‍ली/नई दिल्‍ली/हज.निज़ामुद्दीन से यात्रा करने वालों के लिए हजरत निजाम़द्दीन से 3 रेल रोजाना एवं 1 द्वि साप्‍ताहिक रेल सुविधा उपलब्‍ध है। रोज चलने वाली रेलों में12172हावड़ा-लोकमान्‍य तिलक टर्मिनस द्विसाप्‍ताहिक रेल है जो हजरत निजामुद्दीन से बुधवार शनिवार को 00-10 पर चलकर शाम को 7-43 (लगभग 19 घंटे में) पर नासिक रोड पहुँचती है। यह हरिद्वार से रुड़की मेरठ होते हुए निजामुद्दीन चल कर आगरा केंट,झाँँसी,भोपाल, भुसावल होते हुए नासिक पहुँचती है। इसी प्रकार रोज चलने वाली 12618 मंगला एक्‍स प्रात: नौ बजे चल कर मथुरा आगरा केंट होते हुए भोपाल भुुसावल होते हुए सुबह 5 बजे नासिक (20 घंटे) पहुँचती है। इसी मार्ग पर12138पंजाब मेल नई दिल्‍ली से सुबह 5-15 बजे चल कर नासिक दूसरेे दिन 02-48 पर पहुँचती है। एक अन्‍य रेल11058अमृतसर छत्रपति शिवाजी टर्मिनस मुंबई एक्‍सप्रेस अमृतसर से चल कर रात्रि 9-15 हजरत निजामुद्दीन से चल कर उपरोक्‍त मार्ग से ही नासिक दूसरी रात 22-58लगभग(26 घंटे) नासिक होते हुए छ.शि.टर्मि; मुंबई पहुँचती है। राजस्‍थान जाने वालों के लिए सुबह कोटा से रोजाना चलने वाली कोटा-निजामुद्दीन जनशताब्‍दी रेल से सुबह 5-55 सेे चल कर मथुरा 10-15 पर उतर कर 11-08 पर मंगला एक्‍सप्रेस पकड़ी जा सकती है। इसी प्रकार लौटने के लिए मंगला एक्‍सप्रेस सबसे सुविधाजनक गाड़ी है, इसलिए नासिक रोड से शाम 5 बजे के लगभग इस गाड़ी से यात्रा कर मथुरा सुबह 11 बजे के लगभग उतर कर 15-30 पर निजामुद्दीन-कोटा जनशताब्‍दी रेल से यात्रा की जा सकती है। मंगला एक्‍सप्रेस रेल के विलम्‍ब से चलने पर भी मथुरा से पश्चिम मध्‍य रेल्‍वे की कई रेल हैं जो भरतपुर-सवाईमाधोपुर-कोटा की ओर जाकर नागदा-रतलाम होते हुए बड़ौदा-मुंबई की ओर यात्रा कर सकते है। जयपुर के लिए सवाई माधोपुर, उज्‍जेन इन्‍दौर के लिए नागदा या रतलाम उतरा जा सकता है। जनशताब्‍दी रेल मथुरा से न मिलने पर उसके बाद, फिरोजपुर जनता एक्‍सप्रेस, पश्चिम एक्‍सप्रेस, निजामुद्दीन-उदयपुर मेवाड़, गुजरात सम्‍पर्क क्रांति, युवा एक्‍सप्रेस आदि गाडि़या मिल सकती हैं।
मायाराम सुरजन
मायाराम सुरजन (29 मार्च 1923 - ३१ दिसम्बर १९९४) भारत के एक पत्रकार थे। वे `नवभारत' के प्रथम सम्पादक थे।
उन्होंने 'देशबन्धु' नामक समाचार पत्र आरम्भ किया।। पत्रकारिता जगत के मध्यप्रदेश राज्य के मार्गदर्शक के रूप में ख्यात श्री मायाराम सुरजन सही मायनों में स्वप्नदृष्टा और कर्मनिष्ठ तथा अपने बलबूते सिद्ध एक आदर्श पुरुष थे। वे बहुपठित और जनप्रिय राजनैतिक टिप्पणीकार थे और अनेक कृतियों के लेखक भी। उन्हें पूरे साठ वर्ष (१९४४-१९९४) की पत्रकारिता का अनुभव रहा। वे अनेक सामाजिक और साहित्यिक संस्थाओं के साथ-साथ मध्यप्रदेश हिन्दी साहित्य सम्मेलन से भी वे जुड़े रहे, जिसके वे १८ वर्ष तक अध्यक्ष रहे।
परिचय
श्री मायाराम सुरजन का जन्म श्री गणेशराम और श्रीमती चम्पादेवी सुरजन की संतान के रूप में होशंगाबाद (म.प्र.) जिले के खापरखेड़ा ग्राम में २९ मार्च १९२३ को हुआ था। खापरखेड़ा, नर्मदा नदी के तट पर बसा उपजाऊ भूभाग वाला गांव है।
जब मायाराम ६ वर्ष के थे, उनके पिता- जो कृषि महाजनी व्यवसाय से जुड़ी एक संस्था में अल्प वेतन पाने वाले मुनीम थे, पक्षाघात से पीड़ित हो गए। जिससे उनकी नौकरी जाती रही और बालक मायाराम को अपनी पढ़ाई जारी रखने में घोर मुसीबतों का सामना करना पड़ा। उन दिनों मिडिल स्कूल पिपरिया में था और अपनी स्कूली-शिक्षा पूरी करने के लिए बालक मायाराम को करीब के रेलवे स्टेशन तक आने के लिए प्रतिदिन ८ किलोमीटर पैदल चलना पड़ता था। अपने गांव तथा उसके आसपास के गांव के वे पहले ‘मिडिल पास’ छात्र रहे। बाद में आगे की पढ़ाई के लिए वे वर्धा गये। वर्धा जाना इसलिए संभव हुआ, कि उन्हें छात्रवृत्तियां तथा वहां के ‘स्वावलंबी छात्रावास’ (सस्ता और अपना भोजन खुद बनाना) में रहने की जगह मिली। यहीं वे महात्मा गांधी, पंडित जवाहर लाल नेहरू और अन्य प्रमुख स्वाधीनता संग्राम सेनानियों के संपर्क में आए।
यहीं उनमें पत्रकारिता के प्रति रुचि जाग्रत हुई। वे वर्धा हिन्दी साहित्य छात्र समिति द्वारा प्रकाशित हस्तलिखित पत्रिका ‘प्रदीप’ के संपादक चुने गए। मायाराम सुरजन जी ने अपने पत्रकार जीवन की शुरूआत बाकायदा नागपुर से प्रकाशित होने वाले दैनिक नवभारत के प्रबंधकीय विभाग में सहायक रूप में की थी।
चूंकि वे शुरू से ही अखबार के प्रचार-प्रसार-प्रबंधन-विपणन सभी विभागों में गहरी दिलचस्पी लेते रहे, हालांकि संपादन उनकी पहली पसंद थी, इसलिए उनके नियोक्ता स्व. श्री रामगोपाल माहेश्वरी ने भरोसे के साथ उन पर अखबार से संबंधित कई जिम्मेदारियों के अलावा, १९५० में जब नवभारत का जबलपुर संस्करण शुरू किया तो मायाराम सुरजन को इसका संपादक और प्रकाशक नियुक्त किया। मायाराम जी ने न केवल सफलतापूर्वक संस्करण शुरू किया बल्कि दो वर्ष की अल्प अवधि यानी १९५२ में अखबार का सेटेलाइट संस्करण भोपाल से शुरू किया। १ नवम्बर १९५६ को मध्यप्रदेश राज्य के पुनर्गठन के बाद भोपाल संस्करण को एक स्वतंत्र और परिपूर्ण संस्करण में बदलने का निश्चय कर मायारामजी इसके व्यवस्थापक, संपादक के रूप में भोपाल आए। यहां उन्हें महसूस हुआ, कि प्रदेश की राजधानी होने के कारण यहां एक अंग्रेजी अखबार की भी जरूरत है, अतः एक वर्ष के भीतर ही उन्होंने 'मध्यप्रदेश कॉनिकल' ‘अंग्रेजी समाचार-पत्र’ का स्वप्न साकार कर दिया। वैसे इस पत्र-समूह के साथ इसके बाद उनके संबंध ज्यादा नहीं रह पाए।
नवभारत से पृथक होने के बाद मायारामजी ने श्री लाभचंद छजलानी के आग्रह पर १७ अप्रैल १९५९ से नईदुनिया का रायपुर से प्रकाशन शुरू किया। रायपुर प्रदेश का एक उपेक्षित शहर था, जिससे उनका पूर्व परिचय भी नहीं था। उस समय छत्तीसगढ़ अंचल में सिर्फ एक समाचार पत्र का प्रकाशन हो रहा था और जहां अच्छे स्तरीय समाचार पत्र के लिए काफी गुंजाइशें थीं। यह एक ऐसे समाचार पत्र की शुरूआत थी जिसे हिन्दी पत्रकारिता के क्षेत्र में नए आयाम और स्तरीयता के मानदंड अटूट प्रतिबद्धता के साथ समाचार की महत्ता-सज्जा तथा निष्पक्षता, जिम्मेदारी और मिशन में व्यावसायिकता से समझौता न करने की अपनी नीति के चलते जल्दी ही, मुकम्मिल और विशिष्ट पहचान बना ली। लगभग डेढ़ दशक बाद यही नईदुनिया, देशबन्धु में परिवर्तित हो गया।
मायाराम सुरजन का जीवन दुर्धर्षपूर्ण, हमेशा चुनौतियों से जूझने में बीता। लेकिन उन्होंने कभी भी अपने सिद्धांतों से समझौता नहीं किया और अपने इन्हीं मूल्यों को पोषित करने की दृढ़ता के कारण बड़ी कीमतें चुकाईं। कई बार उन्हें आर्थिक तंगी और भावनात्मक स्तर पर भी गहरी चिंता का सामना भी करना पड़ा था, लेकिन इन सबके बावजूद अपने व्यक्तिगत अहसासों को उन्होंने कभी अपनी सृजनात्मक प्रतिबद्धता पर हावी होने नहीं दिया। वे ऐसे व्यक्ति के रूप में जिए, जिनमें किसी से दुश्मनी, कड़वाहट, या बदला लेने की भावना नहीं थी। उन्होंने अंतिम सांस भी ३१ दिसम्बर की रात भोपाल ली।
चक्र (1981 फ़िल्म)
चक्र 1981 में बनी हिन्दी भाषा की फ़िल्म है।
मैसूर पाक
मैसूर पाक (कन्नड़: ಮೈಸೂರು ಪಾಕ್), कर्नाटक का एक मीठा व्यंजन है, जिसे बहुत सारे घी, बेसन, मेवा व चीनी से बनाया जाता है। मूल रूप से इसे मसूर (दाल) पाक कहा जाता था और इसे मसूर की दाल से तैयार बेसन से बनाया जाता था। इसके नाम का उद्गम संभवत: इसी मसूर दाल और पाक (किसी खाद्य वस्तु को चीनी की चाशनी में पका पर उस पर चीनी की परत चढ़ाना) से हुआ है।
लोदीपुर गाँव, फूलपुर (इलाहाबाद)
लोदीपुर फूलपुर, इलाहाबाद, उत्तर प्रदेश स्थित एक गाँव है।
गज़क
गज़क एक प्रकार का पकवान है जो तिल तथा गुड़ के मिश्रण को कूट कर बनाया जाता है। इसका वास्तविक नाम चिक्की अधिक प्रचलित है।
तुर्क-दीहा गाँव, फतुहा (पटना)
तुर्क-दीहा फतुहा, पटना, बिहार स्थित एक गाँव है।
इस्क्रा लॉरेंस
इस्क्रा अराबेल्ला लॉरेंस एक प्लस साइज मॉडल है। जिन्होंने 2008 से मॉडलिंग करना शुरू किया था।
पुरस्कार
2016 में, लॉरेंस को बीबीसी की दुनिया की 100 महिलाओं में से एक के रूप में चुना गया था, और 2017 में वह वर्ल्ड एसोसिएशन ऑफ गर्ल गाइड और गर्ल स्काउट्स ग्रेट गर्ल लीडर के लिए चुनी गई।
सक्रियता और धर्मार्थ कार्य
लॉरेंस अपनी छवि को बढ़ाने के लिए किसी भी तरह से इंस्टाग्राम फ़ोटो को रीचच करने की इजाजत नहीं देता है।  वह सक्रिय रूप से "बॉडी शमर्स" की आलोचना करती है। वह प्लस आकार के मॉडल के रूप में वर्गीकृत नहीं होना चाहती है।
रत्नाकर स्वामी
रत्नाकर स्वामी संस्कृत के कवि थे। कश्मीर में अवंतिवर्मा के दरबार में मुक्ताकण, शिवस्वामी और आनंदवर्धन के साथ रत्नाकर का भी नाम लिया जाता है। अवंतिवर्मा का शासनकाल ८५५ से ८८४ ई॰ माना जाता है अत: इनका भी यही काल होना चाहिए।
जलम्ब
जलम्ब (Jalamb) भारत के महाराष्ट्र राज्य के बुलढाणा ज़िले में स्थित एक नगर है। यहाँ एक रेलवे स्टेशन है।
संगरूर जिला
संगरूर ज़िला भारत के पंजाब राज्य का एक ज़िला है। ज़िले का मुख्यालय संगरूर है, जिसकी गिनती पंजाब के बड़े शहरों में है। ज़िला पंजाब के उत्तर-पश्चिम में स्थित है। यह ज़िला भारत की स्वतंत्रता से ही अस्तित्व में था। पहले बरनाला ज़िला इसका हिस्सा था, लेकिन अब वह एक अलग जिला है। संगरूर जिले में ८ उप-खण्ड हैं।
तहसील
ज़िले में छह तहसीलें हैं: Sunam* सुनाम
इनस्क्रिप्ट (जावा स्क्रिप्ट इंजन)
इनस्क्रिप्ट एक बन्द-स्रोत लाइब्रेरी है जो कि ECMA-262 तृतीय संस्करण हेतु एक ECMAScript इंजन उपलब्ध करवाती है।। यह सी++ (तथा लाइवकनैक्ट हेतु कुछ जावा क्लास) में लिखी गयी है। यह आइकैब २ तथा ३ नामक वेब ब्राउजर के द्वारा प्रयोग की गयी थी। आइकैब ४ वेबकिट लेआउट इंजन का ECMAScript इंजन जावास्क्रिप्ट कोर के साथ प्रयोग करता है।
सलगडा, गरुङ तहसील
सलगडा, गरुङ तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
लोरी प्रांत
लोरी  आर्मेनिया का एक प्रांत है। इसकी जनसंख्या 253,351 है। यह आबादी देश की कुल आबादी का 8.4% है। यहां का जनसंख्या घनत्व ६६.८/km² (१७३/sq mi) है। यहां की राजधानी वनाद्ज़ोर है।
बाहरी कड़ियाँ
लोरी प्रांतीय सरकार की वेबसाइट
बोलनागरी
बोलनागरी लिनक्स में देवनागरी हेतु एक फोनेटिक आइऍमई है। इसे ऍक्सकेबी (ऍक्स विण्डो सिस्टम हेतु इनपुट लाइब्रेरी) के द्वारा अन्य प्लेटफॉर्म पर भी उपयोग में लाया जा सकता है।
यह सराय के सहयोग से इण्डलिनक्स द्वारा विकसित किया गया है।
रियाद मेट्रो
रियाद मेट्रो (अरबी: قطار الرياض) रियाद शहर में निर्माण के तहत एक तेजी से पारगमन प्रणाली है। इसमें 85 स्टेशनों के साथ 176 किलोमीटर की कुल लंबाई फैले 6 मेट्रो लाइनें शामिल होंगी। परियोजना के निर्माण के लिए $ 22.5 बिलियन खर्च होंगे। यह 2019 में एक हल्के उद्घाटन के लिए निर्धारित है, और पूर्ण नेटवर्क 2021 में पूरी तरह से परिचालित होने की उम्मीद है।
लोरहवा गाँव, फूलपुर (इलाहाबाद)
लोरहवा फूलपुर, इलाहाबाद, उत्तर प्रदेश स्थित एक गाँव है।
द्वारकापूर, तांडूरु मण्डल
द्वारकापूर, तांडूरु मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
अकबर अली (अंपायर)
अकबर अली (जन्म 20 मार्च 1973) एक इमरती क्रिकेट अंपायर हैं। वह 16 फरवरी 2016 को आयरलैंड और संयुक्त अरब अमीरात के बीच अपने पहले ट्वेंटी 20 अंतर्राष्ट्रीय (टी20आई) मैच में खड़े हुए थे। अक्टूबर 2016 में उन्हें 2016 के आईसीसी विश्व क्रिकेट लीग डिवीजन चार टूर्नामेंट में मैचों में खड़े होने वाले आठ अंपायरों में से एक के रूप में चुना गया था। वह 22 जनवरी 2017 को स्कॉटलैंड और हांगकांग के बीच अपने पहले एक दिवसीय अंतर्राष्ट्रीय (वनडे) मैच में खड़े हुए थे।
दरियापुर गाँव, फतुहा (पटना)
दरियापुर फतुहा, पटना, बिहार स्थित एक गाँव है।
साल्टोर
साल्टोर (Saltor) भारत के पश्चिम बंगाल राज्य के पुरुलिया ज़िले में स्थित एक नगर है।
चौथी-द.मौं.-१, सतपुली तहसील
चौथी-द.मौं.-१, सतपुली तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
खेलो इंडिया विश्वविद्यालय खेल
खेलो इंडिया विश्वविद्यालय खेल (KIUG - Khelo India University Games), भारत में आयोजित एक राष्ट्रीय स्तर का बहु-खेल कार्यक्रम है, जहाँ देश भर के विश्वविद्यालयों के एथलीट विभिन्न खेल विषयों में प्रतिस्पर्धा करते हैं। ओडिशा में आयोजित उद्घाटन संस्करण 22 फरवरी को शुरू हुआ और 1 मार्च 2020 को संपन्न हुआ। इसका आयोजन भारतीय खेल प्राधिकरण (SAI) और युवा मामलों और खेल मंत्रालय के साथ-साथ भारतीय विश्वविद्यालयों, भारतीय ओलंपिक संघ और राष्ट्रीय खेल महासंघ द्वारा किया जाता है। यह भारत में विश्वविद्यालय स्तर की सबसे बड़ी खेल प्रतियोगिता है।
टाटा कंसल्टेंसी सर्विसेज
टीसीएस एशिया की सबसे बड़ी कंपनी समूह में से एक टाटा समूह का एक हिस्सा है। टाटा समूह ऊर्जा, दूरसंचार, वित्तीय सेवाओं, निर्माण, रसायन, इंजीनियरिंग एवं कई तरह के उत्पाद बनाता है। वित्त वर्ष 2009-10 में कंपनी का मुनाफा 33.19% बढ़कर 7,000.64 करोड़ रुपये हो गया। इस दौरान कंपनी की आमदनी करीब 8% बढ़कर 30,028.92 करोड़ रुपये हो गयी। अप्रैल 2018 में, टीसीएस बॉम्बे स्टॉक एक्सचेंज में अपनी एम-कैप 6,79,332.81 करोड़ रुपये (102.6 अरब डॉलर) के बाद 100 अरब डॉलर के बाजार पूंजीकरण करने वाली पहली भारतीय आईटी कंपनी बन गई, और दूसरी भारतीय कंपनी (रिलायंस इंडस्ट्रीज ने 2007 में इसे हासिल करने के बाद)।   सितंबर 2021 में, TCS ने 200 बिलियन अमेरिकी डॉलर का बाजार पूंजीकरण दर्ज किया, जिससे वह ऐसा करने वाली पहली भारतीय आईटी टेक कंपनी बन गई।
इतिहास
टीसीएस ने अपना पहला सॉफ्टवेयर एक्सपोर्ट प्रोजेक्ट १९७४ में आरम्भ किया जब कंपनी ने हॉस्पिटल इन्फोर्मेशन सिस्टम को बुर्होज़ (Burroughs) मीडियम सिस्टम्स कोबोल (COBOL) से बुर्होज़ स्मॉल सिस्टम्स कोबोल में बदल दिया। इस प्रोजेक्ट को पूरी तरह से टीसीएस मुंबई में आई.सी.एल. १९०३ कंप्यूटर पर अंजाम दिया गया। १९८० में भारतीय सॉफ्टवेर उद्योग के कुल निर्यात में ६३% योगदान टीसीएस और उसकी एक सहयोगी फर्म ने दिया, जबकी अन्य कंपनियों की हिस्सेदारी मात्र ४० लाख डॉलर थी। १९८४ में टीसीएस ने सान्ताक्रुज़ इलेक्ट्रोनिक्स एक्सपोर्ट प्रोसेसिंग ज़ोन, मुम्बई में अपना एक दफ्तर स्थापित किया।